Rubenė

Rubenė () – gyvenvietė Latvijos šiaurės rytuose, Valmieros savivaldybėje, Kuocėnų valsčiuje. Įsikūrusi prie A3 magistralinio kelio (E264). Veikia devynmetė mokykla, vaikų darželis, pašto skyrius, stūkso Rubenės akmuo – saugomas gamtos paminklas.Rubenes dižakmens, Vietas.lv. Nuoroda tikrinta 2022-02-10.

 Istorija 
Dabartinė gyvenvietė susikūrė po Antrojo pasaulinio karo; sovietmečiu buvo Kuocėnų apylinkės ir „Kuopsuolio” kolūkio centras.Latvijas pagasti. Enciklopēdija. Rīga : A/S Preses nams. 2001—2002. ISBN 9984-00-412-0. 

Rubenėje XIII a. pastatyta viena pirmųjų bažnyčių Latvijos teritorijoje, manoma, kad pirmuoju kunigu nuo 1208 m. iki savo mirties joje tarnavo Henrikas Latvis. Iš pradžių buvusi medinė, 1739 m. perstatyta mūrinė.Rubenes evaņģēliski luteriskā baznīca , Atrastā Latvija. Nuoroda tikrinta 2022-02-10. 2000 m. restauruojant bažnyčios grindis rastas senovinis kapas. Atsirado manančių, kad tai galėtų būti Henriko Latvio palaidojimo vieta.Rubenes baznīca , Kocēnu novads. Nuoroda tikrinta 2022-02-10.

Iki 2009 m. buvo Valmieros rajono, 2009–2021 m. – Kuocėnų savivaldybės sudėtyje.

 Demografija 
2006 m. Rubenėje būta 452 gyventojų, 2015 m. – 414 gyventojų, 2021 m. – 412 gyventojų.

 Išnašos 

Kategorija:Valmieros savivaldybės gyvenvietės